ᱠᱳᱥᱟᱢᱵᱤ ᱦᱚᱱᱚᱛ

ᱠᱳᱥᱟᱢᱵᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱢᱚᱱᱡᱷᱚᱱᱯᱩᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱚᱱᱚᱛ ᱫᱚ ᱔ ᱮᱯᱨᱤᱞ ᱑᱙᱙᱘ ᱥᱟᱞ ᱨᱮ ᱯᱨᱚᱭᱟᱜᱽᱨᱟᱡᱽ ᱦᱚᱱᱚᱛ ᱠᱷᱚᱱ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱢᱟᱱᱳᱨᱤ ᱵᱟᱡᱟᱨ ᱫᱚ ᱯᱨᱚᱭᱟᱜᱽᱨᱟᱡᱽ ᱟᱨ ᱠᱳᱥᱟᱢᱵᱤ ᱦᱚᱱᱚᱛ  ᱫᱚ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱼ ᱙᱕ ᱴᱷᱮᱱ ᱢᱤᱫ ᱯᱚᱞ ᱨᱮ ᱨᱮᱞᱣᱮ ᱦᱚᱛᱮᱛᱮ ᱡᱚᱲᱟᱣ ᱟᱠᱟᱱᱟ ᱾ ᱢᱚᱱᱡᱷᱚᱱᱯᱩᱨ ᱥᱚᱦᱚᱨ ᱠᱷᱚᱱ ᱕᱕ ᱠᱤᱞᱚᱢᱤᱴᱚᱨ (᱓᱔ ᱢᱤᱞ) ᱥᱟᱺᱜᱤᱧ ᱨᱮ ᱡᱚᱢᱩᱱᱟ ᱜᱟᱰᱟ ᱨᱮᱱᱟᱜ ᱠᱚᱧᱮ ᱫᱷᱟᱨᱮ ᱨᱮ ᱯᱨᱚᱭᱟᱜᱽᱨᱟᱡᱽ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱮᱛᱚᱢ ᱨᱮᱫᱚ ᱪᱤᱛᱨᱚᱠᱩᱴ ᱦᱚᱱᱚᱛ, ᱠᱚᱧᱮ ᱨᱮᱫᱚ ᱯᱨᱚᱛᱟᱯᱜᱚᱲ ᱦᱚᱱᱚᱛ, ᱥᱟᱢᱟᱝ ᱨᱮᱫᱚ ᱟᱞᱞᱟᱦᱟᱵᱟᱫᱽ ᱦᱚᱱᱚᱛ ᱟᱨ ᱯᱟᱪᱮ ᱨᱮᱫᱚ ᱯᱷᱟᱛᱮᱦᱯᱩᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱠᱳᱥᱟᱢᱵᱤ ᱫᱚ ᱯᱨᱚᱭᱟᱜᱽᱨᱟᱡᱽ ᱠᱷᱚᱸᱰ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ, ᱵᱷᱚᱨᱵᱟᱨᱤ ᱨᱮ, ᱫᱤᱞᱞᱤ, ᱟᱞᱞᱟᱦᱟᱵᱟᱫᱽ, ᱠᱚᱞᱠᱟᱛᱟ, ᱜᱟᱭᱟ ᱟᱨ ᱠᱟᱱᱯᱩᱨ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾

ᱱᱟᱜᱟᱢ
ᱠᱳᱥᱟᱢᱵᱤ ᱫᱚ ᱢᱟᱨᱮ ᱥᱤᱧᱚᱛᱤᱭᱟᱹ ᱵᱚᱛᱥᱚ ᱢᱚᱦᱟᱡᱚᱱᱚᱯᱚᱫᱽ ᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ,

ᱦᱚᱲ ᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱳᱥᱟᱢᱵᱤ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱕᱙᱙,᱕᱙᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ (ᱜᱤᱱᱤᱼᱵᱤᱥᱟᱣᱩ ᱨᱤᱱ ᱦᱚᱲ ᱮᱞ ᱟᱨ ᱟᱢᱮᱨᱤᱠᱟ ᱯᱚᱱᱚᱛ ᱤᱰᱟᱦᱚ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ); ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ ᱓᱑᱓ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱘᱙᱗ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱓᱒᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ ᱥᱟᱞ ᱠᱷᱚᱱ ᱒᱐᱑᱑ ᱥᱟᱞ ᱫᱷᱟᱹᱵᱤᱡ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱒᱓.᱔᱙ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱾ ᱠᱳᱥᱟᱢᱵᱤ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱙᱐᱕ ᱛᱤᱨᱞᱟᱹ ᱠᱷᱚᱱ ᱑᱐᱐᱐ ᱠᱚᱲᱟ ᱟᱜ ᱢᱮᱱᱟᱜᱼᱟ ᱥᱮᱪᱮᱫ ᱫᱚᱨ ᱫᱚ ᱖᱓.᱖᱙ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱘.᱕᱗% ᱦᱚᱲ ᱮᱞ ᱫᱚ ᱦᱤᱱᱫᱤ ᱟᱨ ᱑.᱑᱐% ᱫᱚ ᱩᱨᱫᱩ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ ᱛᱟᱦᱮᱸᱫ ᱾

ᱥᱟᱜᱟᱲᱚᱢ
ᱠᱳᱥᱟᱢᱵᱤ ᱨᱮᱱᱟᱜ ᱥᱩᱨ ᱩᱰᱟᱹᱱ ᱰᱟᱹᱦᱤ ᱫᱚ ᱟᱞᱞᱟᱦᱟᱵᱟᱫᱽ ᱨᱮ ᱢᱮᱱᱟᱜᱼᱟ ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱫᱚ ᱕᱖ ᱠᱤᱞᱚᱢᱤᱴᱚᱨ (᱓᱔.᱗ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱟᱨ ᱫᱤᱞᱞᱤ, ᱵᱮᱸᱜᱽᱞᱳᱨ, ᱢᱩᱢᱵᱟᱭ, ᱠᱚᱞᱠᱟᱛᱟ ᱮᱢᱟᱱ ᱢᱩᱬ ᱴᱷᱟᱶ ᱞᱟᱹᱜᱤᱫ ᱛᱮ ᱩᱰᱟᱹᱜᱼᱟ ᱾ 

ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱫᱚ ᱯᱩᱲᱥᱤ ᱟᱞᱞᱟᱦᱟᱵᱟᱫᱽ (᱕᱖ ᱠᱤᱞᱚᱢᱤᱴᱚᱨ) ᱨᱮ ᱢᱮᱱᱟᱜᱼᱟ ᱾ ᱠᱳᱥᱟᱢᱵᱤ ᱦᱚᱱᱚᱛ ᱨᱮ ᱟᱹᱰᱤ ᱜᱟᱱ ᱨᱮᱞᱣᱮ ᱥᱴᱮᱥᱚᱱ ᱦᱚᱸ ᱢᱮᱱᱟᱜᱼᱟ :
 ᱥᱤᱨᱟᱛᱷᱩ ᱨᱮᱞᱣᱮ ᱥᱴᱮᱥᱚᱱ, ᱥᱤᱨᱟᱛᱷᱩ 
 ᱵᱷᱚᱨᱣᱟᱨᱤ ᱨᱮᱞᱣᱮ ᱥᱴᱮᱥᱚᱱ, ᱵᱷᱚᱨᱣᱟᱨᱤ 
 ᱢᱟᱱᱳᱨᱤ ᱨᱮᱞᱣᱮ ᱥᱴᱮᱥᱚᱱ, ᱢᱟᱱᱳᱨᱤ ᱵᱟᱡᱟᱨ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Official website


ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ